CELEX: 32015D1780
Language: el
Date: 2015-10-05 00:00:00
Title: Απόφαση (ΚΕΠΠΑ) 2015/1780 του Συμβουλίου, της 5ης Οκτωβρίου 2015, για την τροποποίηση της απόφασης 2012/392/ΚΕΠΠΑ σχετικά με την αποστολή CSDP της Ευρωπαϊκής Ένωσης στον Νίγηρα (EUCAP Sahel Niger)

6.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 259/21
            
         ΑΠΌΦΑΣΗ (ΚΕΠΠΑ) 2015/1780 ΤΟΥ ΣΥΜΒΟΥΛΊΟΥ
   της 5ης Οκτωβρίου 2015
   για την τροποποίηση της απόφασης 2012/392/ΚΕΠΠΑ σχετικά με την αποστολή CSDP της Ευρωπαϊκής Ένωσης στον Νίγηρα (EUCAP Sahel Niger)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 16 Ιουλίου 2012 το Συμβούλιο εξέδωσε την απόφαση 2012/392/ΚΕΠΠΑ (1).
            
         
               (2)
            
            
               Στις 22 Ιουλίου 2014 το Συμβούλιο εξέδωσε την απόφαση 2014/482/ΚΕΠΠΑ (2), με την οποία παρατάθηκε η εφαρμογή της απόφασης 2012/392/ΚΕΠΠΑ έως τις 15 Ιουλίου 2016 και προβλέφθηκε ποσό δημοσιονομικής αναφοράς έως τις 15 Ιουλίου 2015.
            
         
               (3)
            
            
               Στις 13 Ιουλίου 2015 το Συμβούλιο εξέδωσε την απόφαση (ΚΕΠΠΑ) 2015/1141 (3), με την οποία προβλέπεται ποσό δημοσιονομικής αναφοράς μέχρι τις 15 Ιουλίου 2016. Στην εν λόγω απόφαση, το Συμβούλιο τονίζει ότι το ποσό δημοσιονομικής αναφοράς ενδέχεται να αναθεωρηθεί εντός τριών μηνών από την έκδοση της εν λόγω απόφασης, μετά τον περαιτέρω επιχειρησιακό προγραμματισμό σχετικά με τη διττή προσέγγιση που συνδυάζει ενισχυμένη συμμετοχή στο Niamey με μόνιμη παρουσία στο Αgadez.
            
         
               (4)
            
            
               Μετά τον περαιτέρω επιχειρησιακό προγραμματισμό, το ποσό δημοσιονομικής αναφοράς για την περίοδο από 16 Ιουλίου 2015 έως τις 15 Ιουλίου 2016 θα πρέπει να αναθεωρηθεί.
            
         
               (5)
            
            
               H EUCAP Sahel Niger θα διεξαχθεί μέσα σε συνθήκες που ενδέχεται να επιδεινωθούν και να παρεμποδίσουν την υλοποίηση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 13 της απόφασης 2012/392/ΚΕΠΠΑ, οι παράγραφοι 1 και 2 αντικαθίστανται από το ακόλουθο κείμενο:
   
      «1.   Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την EUCAP Sahel Niger για την περίοδο από 16 Ιουλίου 2012 έως 31 Οκτωβρίου 2013 ανέρχεται σε 8 700 000 EUR.
      Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την EUCAP Sahel Niger για την περίοδο από 1 Νοεμβρίου 2013 έως 15 Ιουλίου 2014 ανέρχεται σε 6 500 000 EUR.
      Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την EUCAP Sahel Niger για την περίοδο από 16 Ιουλίου 2014 έως 15 Ιουλίου 2015 ανέρχεται σε 9 155 000 EUR.
      Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την EUCAP Sahel Niger για την περίοδο από 16 Ιουλίου 2015 έως 15 Ιουλίου 2016 ανέρχεται σε 18 400 000 EUR.
      2.   Η πλήρης διαχείριση των δαπανών διέπεται από τις διαδικασίες και τους κανόνες που ισχύουν για τον γενικό προϋπολογισμό της Ένωσης. Η συμμετοχή φυσικών και νομικών προσώπων στην ανάθεση συμβάσεων προμηθειών από την EUCAP Sahel Niger είναι ανοικτή σε όλους χωρίς περιορισμούς. Δεν εφαρμόζονται εξάλλου κανόνες καταγωγής για τα προϊόντα που αγοράζει η EUCAP Sahel Niger.».
   
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Λουξεμβούργο, 5 Οκτωβρίου 2015.
      
         
            Για το Συμβούλιο
         
         
            Ο Πρόεδρος
         
         N. SCHMIT
      
   
   
      (1)  Απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) ( ΕΕ L 187 της 17.7.2012, σ. 48).
   
      (2)  Απόφαση 2014/482/ΚΕΠΠΑ του Συμβουλίου, της 22ας Ιουλίου 2014, για την τροποποίηση της απόφασης 2012/392/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) (ΕΕ L 217 της 23.7.2014, σ. 31).
   
      (3)  Απόφαση (ΚΕΠΠΑ) 2015/1141 του Συμβουλίου, της 13ης Ιουλίου 2015, για την τροποποίηση της απόφασης 2012/392/ΚΕΠΠΑ σχετικά με την αποστολή CSDP της Ευρωπαϊκής Ένωσης στον Νίγηρα (EUCAP Sahel Niger) (ΕΕ L 185 της 14.7.2015, σ. 18).